سبی ریلوے اسٹیشن

سبی جنکشن ریلوے اسٹیشن جو کہ روہڑی-چمن ریلوے لائن پر بلوچستان، پاکستان میں برانچ لائن پر واقع ہے۔ یہ اسٹیشن صوبے میں داخل ہونے اور جانے والے مسافروں کے لئے گیٹ وے کے طور پر کام کرتا ہے۔ یہ  قندھار ریاست ریلوے جو کہ سبی سے ہرنائی ریلوے اسٹیشن کو ریلوے لائن جاتی ہے کا  جنکشن اسٹیشن بھی ہے۔ 

اس اسٹیشن سے ٹرینیں پاکستان کے مختلف شہروں کو جاتی ہیں جن میں کراچی، لاہور، راولپنڈی، کوئٹہ، جیکب آباد، سکھر، رحیم یار خان، بہاولپور، ملتان، خانیوال، فیصل آباد، جہلم، گجرات، لاڑکانہ اور کوٹری شامل ہیں۔

تاریخ 
سبی جنکشن ریلوے اسٹیشن سے دو ریلوے لائنیں علیحدہ ہوتیں ہیں ایک لائن براستہ مشکاف، آب گم، مچھ، کولپور سپیزنڈ ، کوئٹہ اور بوستان جنکشن سے چمن بارڈر تک جاتی ہے جبکہ دوسری ریلوے لائن سبی سے دریا ناڑی کے ساتھ ساتھ بابر کیچ، سپن تنگی، ہرنائی، ناکُس، شاہرگ، خوست اور ذردالو تک جاتی ہے۔ 2006ء میں یہ ریلوے لائن تخریب کاروں کے ہاتھوں پلوں کے تباہ ہو جانے کی وجہ سے بند ہو گئی تھی۔ جبکہ اب سبی سے ہرنائی ریلوے ٹریک پر بحالی کا کام جاری ہے۔ اور یکم اگست 2023ء کو اس ریلوے لائن کا افتتاح ہو رہا ہے۔

سہولیات 
سبی ریلوے اسٹیشن کی اہم خصوصیات میں سے ایک مسافروں کے لئے اس کا کشادہ اور اچھی طرح سے برقرار ویٹنگ روم ہے۔ اسٹیشن کے اندر کھانے پینے کے کئی اسٹال اور دکانیں بھی ہیں جو مسافروں کو مختلف قسم کے ریفریشمنٹ اور یادگاریں پیش کرتی ہیں۔ اسٹیشن میں وائی فائی، اے ٹی ایم مشین اور اعلانات کے لیے پبلک ایڈریس سسٹم بھی موجود ہے۔

سبی ریلوے اسٹیشن پاکستان کے بڑے شہروں سے منسلک ہونے کے علاوہ سبی اور آس پاس کے علاقوں کے لوگوں کے لئے نقل و حمل کا ایک اہم مرکز بھی ہے۔ اسٹیشن مقامی لوگوں اور مسافروں کے لئے نقل و حمل کا ایک آسان اور سستا ذریعہ فراہم کرتا ہے ، جس سے لوگوں کو صوبے کے اندر اور ملک کے دیگر حصوں میں سفر کرنا آسان ہوجاتا ہے۔

تصاویر

مزید دیکھیے 
 پاکستان ریلویز
 ریلوے اسٹیشن

حوالہ جات

بیرونی روابط 
 پاکستان ریلوے کی ویب سائٹ 

بلوچستان کے ریلوے اسٹیشن
پاکستان کے ریلوے اسٹیشن
پاکستان میں ریل نقل و حمل
ضلع سبی
ضلع سبی میں ریلوے اسٹیشن
روہڑی-چمن ریلوے لائن پر واقع ریلوے اسٹیشن
ویکی ڈیٹا سے مطابقت رکھنے والی مختصر تفصیل